राजस्व के मोर्चे पर आय कर संग्रह एकदम लक्ष्य के बराबर नजर आता है और कॉर्पोरेट कर संग्रह में 25,000 करोड़ रुपये का इजाफा हुआ है। सीमा शुल्क राजस्व अनुमान से करीब 1,09,758 करोड़ रुपये तक कम रहा। ऐसा इसलिए भी नजर आ रहा है क्योंकि कई शुल्क जीएसटी में समाहित कर दिए गए हैं। वर्ष 2017-18 में कर राजस्व बजट अनुमान की तुलना में राजस्व व्यय में अधिक है लेकिन गैर कर राजस्व में करीब 53,000 करोड़ रुपये की कमी देखने को मिली है। यह राशि करीब उतनी ही है जितना इजाफा राजस्व घाटे और जीडीपी अनुपात में हुआ है। इसके लिए मोटे तौर पर सरकारी कंपनियों और आरबीआई का कम लाभांश उत्तरदायी है।